Literator : Journal of Literary Criticism, Comparative Linguistics and Literary Studies - Volume 30, Issue 2, August 2009
Volume 30, Issue 2, August 2009
Geskrifte van 'n vermiste digter, Henk Rall : resensie
Source: Literator : Journal of Literary Criticism, Comparative Linguistics and Literary Studies 30, pp 192 –194 (2009)
Hierdie keurig-versorgde bundel neem 'n aanvang met 'n gedig wat toegeskryf word aan "Uitgewer", waarin die temas en motiewe wat in die werk voorkom, in (hoofsaaklik rymende) koeplette saamgevat word. Dit maak 'n leser bedag op moontlike invalshoeke en verkenningsmoontlikhede. Na die deurlees van die bundel besef jy hoe raak hierdie "inleiding" is wat alles omvat.
Brood vir dik en dun dae
Skewe snytjie brood : 'n lag-en-huil-boek vir dik en dun dae, Annelise Wiid : resensie
Source: Literator : Journal of Literary Criticism, Comparative Linguistics and Literary Studies 30, pp 194 –195 (2009)
Die titel en tema van Annelise Wiid (bekende sangeres en skrywer) se nuutste boek is ontleen aan Koos du Plessis se woorde "Eenvoud is die vreugde van die lewe ... Dis dankbaar eet van elke skewe snytjie brood, wat liefde is." Volgens die uitgewersnota handel die boek oor die lewe en die liefde, en dit is bedoel vir lekker lees op vrolike én hartseer dae. Dié bundel bestaan uit 'n versameling van 44 essays en 'n aantal gebede in Wiid se kenmerkende vertelstyl. Daarmee saam ontvang die leser ook 'n gratis CD met agtien snitte van Annelise Wiid se liedere en bypassende voorlesings.
Leroux-biografie wys twyfel én grootste verbeeldingsvlugte
Leroux : 'n lewe, J.C. Kannemeyer : resensie
Stephen le Roux, oftewel Etienne Leroux is 'n byna magiese figuur in die Afrikaanse letterkunde, wat onder andere weens sy idiosinkratiese voorkoms - steeds in donkerbril en swart geklee - in 'n aura van misterie gehul was. Ook die mitiese en by tye selfs mistieke aard van sy werk waarvan die simboliek nie algemeen verstaanbaar was vir Afrikaanse lesers van sy tyd nie, het hom as "duister" en selfs 'n okkulte skrywer gebrandmerk. Wie onthou nie oom Koot Vorster se berugte vuilspuit-uitspraak en die beswaarde briewe in koerante oor Leroux en sy mede-sestigers se werk nie? Die onbedoelde gevolg van hierdie uitsprake was stellig dat Leroux se boeke destyds deur baie gekoop is, slegs in die hoop dat dit iets opwindends sou oplewer, iets buite die dood, droogtes en sprinkaanplae wat die Afrikaanse letterkunde destyds nog swaar geteister het. Die tyd is inderdaad nou ryp vir 'n omvattende biografie waarin hierdie skrywer se lewe en die opwindende tydperk waarin hy geskryf het, behoorlik gedokumenteer word.
Source: Literator : Journal of Literary Criticism, Comparative Linguistics and Literary Studies 30, pp 201 –207 (2009)